 MUNICIPIUL CRAIOVA
CONSILIUL LOCAL AL MUNICIPIULUI CRAIOVA 
         HOTĂRÂREA NR. 304
privind modificarea Hotărârii Consiliului Local al Municipiului Craiova nr.505/2011 referitoare la aprobarea Regulamentului local de urbanism referitor la cromatica faţadelor pentru creşterea calităţii arhitectural-ambientale a clădirilor în municipiul Craiova
Consiliul Local al Municipiului Craiova, întrunit în şedinţa ordinară din data de 27.08.2015. 

           Având în vedere raportul nr.123525/2015 al Direcţiei Urbanism şi Amenajarea Teritoriului prin care se propune modificarea Hotărârii Consiliului Local al Municipiului Craiova nr.505/2011 referitoare la aprobarea Regulamentului local de urbanism referitor la cromatica faţadelor pentru creşterea calităţii arhitectural-ambientale a clădirilor în municipiul Craiova şi rapoartele comisiilor de specialitate ale Consiliului Local al Municipiului Craiova nr.256, 258, 259, 260 şi 261/2015; 

În conformitate cu prevederile Legii nr. 350/2001 privind amenajarea teritoriului si urbanismul modificată şi completată, Legii nr.50/1991 privind autorizarea executarii lucrarilor de constructii republicata modificată şi completată şi Legii nr.153/2011 privind măsuri de creştere a calităţii architectural ambientale a clădirilor; 

În temeiul art.36, alin.2, lit.d coroborat cu alin.6, lit.a, pct.11, art.45, alin.2, lit.e şi art.61, alin.2 din Legea nr.215/2001, republicată, privind administraţia publică locală; 

HOTĂRĂŞTE: 
Art.1. Se aprobă modificarea art.3 din Regulamentul local de urbanism referitor la cromatica  faţadelor pentru creşterea calităţii arhitectural-ambientale a clădirilor în municipiul Craiova aprobat prin Hotărârea Consiliului Local al Municipiului Craiova nr.505/2011, şi va avea următorul conţinut:
  “Art.3.(1) Culorile tâmplăriei şi învelitorii, în cazul acoperirii cu şarpantă, vor fi  alese în concordanţă cu cele ale faţadelor.

(2) Tâmplăria spaţiilor cu altă destinaţie decat cea de locuinţe, indiferent de amplasamentul pe care se gasesc acestea şi indiferent de regimul juridic al spaţiilor, se va realiza din lemn sau imitaţie de lemn, în nuanţe specifice acestui material, armonizate cu restul culorilor faţadei. “

Art.2.
Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului şi Poliţia Locală a Municipiului Craiova vor aduce la îndeplinire prevederile prezentei hotărâri. 

